recursal/SuperWikiNEXT-32B huggingface dataset:
**พระราชมงคลวชิรปัญญา** หรือ **หลวงปู่อิ่ม** ฉายา  **ปญฺญาวุโธ** (เกิด 6 ธันวาคม พ.ศ. 2460) เป็นพระสงฆ์ชาวไทยอดีตเจ้าอาวาสวัดทุ่งนาใหม่

ประวัติ
-------

พระราชมงคลวชิรปัญญา เดิมชื่อ อิ่ม วุฒิพงศ์ เกิดเมื่อวันพฤหัสบดี ที่ 6 ธันวาคม พ.ศ. 2460 ตรงกับ ปีมะเส็ง แรม ๗ คํ่า เดือนอ้าย (บางข้อมูลระบุ วันพฤหัสบดี ที่ 6 ธันวาคม พ.ศ. 2459 แต่วันที่ 6 ธันวาคม พ.ศ. 2459 ตรงกับวันพุธ) ที่บ้านย้างค้อม ตําบลย้างค้อม อำเภอพิปูน จังหวัดนครศรีธรรมราช เป็นบุตรของ นายแพทย์ เอี่ยม วุฒิพงศ์ กับ นางนิ่ม วุฒิพงศ์ เมื่ออายุ 17 ปี ตรงกับ ปี พ.ศ. 2477 ได้บรรพชาเป็นสามเณร โดยพระครูรังสรรค์อธิมุตต์ เป็นพระอุปัชฌาย์ ณ วัดยางค้อม โดยในวัยเด็กท่านมีโอกาสได้รับใช้ใกล้ชิดพ่อท่านคล้ายวาจาสิทธิ์ อันเนื่องด้วยจากท่านเป็นหลานเเท้ ๆ ของพ่อท่านคล้าย ซึ่งท่านจะมาหาญาติของท่าน ซึ่งเป็นครอบครัวของ "หลวงปู่อิ่ม" อยู่เป็นประจำเเต่ขณะท่านเป็นฆราวาส ก็ยังคงได้ ร่ำเรียนวิชาจากพ่อท่านคล้าย วาจาสิทธิ์ ซึ่งเป็นทั้งครูอาจารย์เเละเป็นญาติผู้ใหญ่มาตลอดอีกทั้งยังมีส่วนร่วมในการร่วมสร้างพระอุโบสถวัดทุ่งนาใหม่

อุปสมบทครั้งแนกจนเมื่ออายุครบ 20 ปี ตรงกับ ปี พ.ศ. 2480 ท่านได้อุปสมบท โดยมี พระอาจารย์ปลอด วัดนาเขลียงเป็นพระอุปัชฌาย์ ณ วัดยางค้อม และได้ครองสมณะเพศเป็นเวลา 1 ปี จึงได้ได้ลาสิกขา เพราะจำเป็นต้องไปช่วยพ่อแม่ทำสวน ตามวิถีชีวิตปกติของคนทั่วไป จนอายุท่านล่วงเข้าสู่วัยปีที่ 69 ท่าน จึงสละทางโลกและบวชอีกครั้ง เมื่อวันที่ 17 มิถุนายน พ.ศ. 2527 ในสมัยรัชกาลที่ 9 โดยมีท่านพระครูเชาวนาภิธานเป็นพระอุปัชฌาย์ ณ วัดยางค้อม จังหวัดนครศรีธรรมราช และครองสมณเพศตลอดมา เมื่อวันที่ 6 พฤษภาคม พ.ศ. 2566 เว็บไซต์ราชกิจจานุเบกษาได้เผยแพร่ประกาศสถาปนาสมณศักดิ์ให้ พระปลัดอิ่มปญฺญาวุโธ หรือ "หลวงปู่อิ่ม" เป็น พระราชมงคลวชิรปัญญา นานาพัฒนวรกิจมหาคณิสสร บวรสังฆาราม คามวาสี พระราชาคณะชั้นราช สถิต ณ วัดทุ่งนาใหม่ จ.นครศรีธรรมราช

สมณศักดิ์
---------

* พ.ศ. 2566 เป็นพระราชมงคลวชิรปัญญา

อ้างอิง
-------

1. 1 2 3 4 5  Sukahnont, Jeerawat. "ห้ามพลาด! แจกเลขเด็ดเกจิดัง 'หลวงปู่อิ่ม' ทำบัตรประชาชนใหม่-สิริอายุ 106 ปี". *เดลินิวส์*.
2. 1 2 3  "เหรียญบารมีครูหลวงปู่อิ่ม เพื่อเสนาสนะวัดทุ่งนาใหม่". *ข่าวสด*. 2023-03-01.`{{cite web}}`: CS1 maint: url-status (ลิงก์)
3. ↑  "พระราชมงคลวชิรปัญญา หลวงปู่อิ่ม วัดทุ่งนาใหม่". *www.hengkitphaisan.com*.
4. ↑  ""พ่อท่านอิ่ม" วัดทุ่งนาใหม่ พระสงฆ์ 5 แผ่นดิน ศิษย์ของ พ่อท่านคล้าย วัดสวนขัน". *คมชัดลึกออนไลน์*. 2022-09-25.
5. ↑  *ข่าวองคมนตรี เชิญสัญญาบัตร พัดยศ ผ้าไตรไปถวายแด่ พระราชมงคลวชิรปัญญา ที่วัดทุ่งนาใหม่ อำเภอพิปูน จังหวัดนครศรีธรรรมราช*, สืบค้นเมื่อ 2023-10-22
**เทมเพลตเมธอด**แพตเทิร์น (อังกฤษ: Template method pattern) เป็นดีไซน์แพตเทิร์นที่ใช้กำหนดแม่แบบหรือโครงหลักของขั้นตอนวิธี โดยไม่ได้กำหนดรายละเอียดของขั้นตอนต่างๆ ซับคลาสสามารถนิยามรายละเอียดของแต่ละขั้นตอนย่อยได้ตามความต้องการ เทมเพลตเมธอดถูกใช้เป็นส่วนหลักของซอฟต์แวร์เฟรมเวิร์ก ตัวอย่างที่นอกเหนือจากการเขียนโปรแกรมเช่น แบบแปลนบ้านที่เจ้าของบ้านสามารถเลือกสีและตกแต่งได้ภายหลัง

การนำไปใช้งาน
-------------

UML โครงสร้างของเทมเพลตเมธอด
องค์ประกอบของเทมเพลตเมธอดแพตเทิร์นมีดังนี้

* คลาสนามธรรม (Abstract class) เป็นผู้กำหนดโครงหลักในการทำงาน
	+ กำหนดขั้นตอนย่อยของการทำงานโดยไม่กำหนดรายละเอียด โดยสร้างเป็นเมธอดนามธรรม (Abstract method) หรืออาจจะกำหนดการทำงานพื้นฐานไว้ก็ได้
	+ สร้างเทมเพลตเมธอดที่มีโครงของขั้นตอนวิธีและเรียกใช้ขั้นตอนย่อยที่ได้นิยามไว้แล้วเป็นเมธอดนามธรรม
* คลาสรูปธรรม (Concrete class) ซับคลาสของคลาสนามธรรม กำหนดรายละเอียดของขั้นตอนย่อยที่ถูกนิยามในคลาสแม่

ตัวอย่างโค้ด
------------

### ภาษาจาวา

ตัวอย่างโปรแกรมคำนวณหาปริมาตรของรูปทรงกระบอกและรูปทรงสี่เหลี่ยมซึ่งมีสูตรร่วมกันดังนี้

```
ปริมาตร = พื้นที่ฐาน * ความสูง
```

โดยที่

* คำนวณหาปริมาตรในเทมเพลตเมธอดของคลาสนามธรรม
* พื้นที่ฐานของทรงกระบอกและทรงสี่เหลี่ยมมีวิธีการหาที่แตกต่างกัน อยู่ในเมธอดของซับคลาสรูปธรรม

คลาสนามธรรม `ThreeDShape` นิยามเมธอด `getBaseArea ()`  `getHeight ()`  และ `getVolume ()`  ซึ่งเป็นเทมเพลตเมธอดมีรายละเอียดการคำนวณหาปริมาตร

```
public abstract class ThreeDShape {
 public abstract double getBaseArea () ;
 public abstract double getHeight () ;
 
 /\*\*
 \* The Template Method
 \*/
 public double getVolume () {
 return getBaseArea () \* getHeight () ;
 }
}

```

คลาสรูปธรรม `Cylinder` กำหนดวิธีการหาพื้นที่ฐานซึ่งเป็นรูปวงกลมในเมธอด `getBaseArea ()` 

```
public class Cylinder extends ThreeDShape {
 private final double radius;
 private final double height;

 public Cylinder (double radius, double height) {
 this.radius = radius;
 this.height = height;
 }

 @Override
 public double getBaseArea () {
 return Math.PI \* radius \* radius;
 }

 @Override
 public double getHeight () {
 return height;
 }
}

```

คลาสรูปธรรม `Box` กำหนดวิธีการหาพื้นที่ฐานซึ่งเป็นรูปสี่เหลี่ยมในเมธอด `getBaseArea ()` 

```
public class Box extends ThreeDShape {
 private final double width;
 private final double length;
 private final double height;

 public Box (double width, double length, double height) {
 this.width = width;
 this.length = length;
 this.height = height;
 }

 @Override
 public double getBaseArea () {
 return width \* length;
 }

 @Override
 public double getHeight () {
 return height;
 }
}

```

อ้างอิง
-------

* Design Patterns: Elements of Reusable Object-Oriented Software (ISBN 0-201-63361-2) โดย Erich Gamma, Richard Helm, Ralph Johnson และ John Vlissides (Gang of four: GoF)

แหล่งข้อมูลอื่น
---------------

* Template Method โดย Vince Huston (อังกฤษ)
***ขอฆ่าด้วยปราณี*** (อังกฤษ: You Don't Know Jack​)​ เป็นภาพยนตร์ชีวประวัติทางโทรทัศน์ ในปี 2010 เขียนบทภาพยนตร์โดย อดัม เมเซอร์ กำกับการแสดงโดยแบร์รี เลวินสัน นำแสดงโดยอัล ปาชิโน, ซูซาน ซาแรนดอน, จอห์น กูดแมน และ เบรนดา แวคคาโร โดยการเขียนบทภาพยนตร์ส่วนใหญ่ของเรื่องอิงจากหนังสือ *Between the ​Dying and the Dead: Dr. Jack Kevorkian's Life and the Battle to Legalize Euthanasia*​ โดย นีล นิโคล และ แฮร์รี ไวลี

ภาพยนตร์เรื่องนี้เป็นการบอกเล่าเรื่องราวของ *​ดร.มูรัด ยาค็อบ เควอร์เคียน*​ หรือ *​แจ็ก เควอร์เคียน*​ (นำแสดงโดย อัล ปาชิโน) ​พยาธิแพทย์​ชาวอเมริกันเชื้อสายอาร์มีเนีย​ ผู้พยายามต่อสู้เรียกร้องสิทธิของผู้ป่วยระยะสุดท้ายและผู้พิการในการทำการุณยฆาตเพื่อให้พ้นจากความทรมานและความเจ็บปวดในรัฐมิชิแกน ด้วยอุปนิสัยในการพูดและการแสดงออกที่ตรงไปตรงมาทำให้เขามีฉายาที่สื่อมวลชนตั้งให้ว่า "Dr. Death" โดยเขามีผู้ช่วยส่วนตัวในการทำการุณยฆาตคือน้องสาวของเขา มาร์โก (แสดงโดยเบรนดา วัคคาโร)​ รวมถึงได้รับการสนับสนุนจากเพื่อนสนิทของเขาที่เป็นนักเทคนิคการแพทย์​อย่าง นีล นิโคล (แสดงโดย จอห์น กูดแมน​)​ และ เจเนท กู้ด (แสดงโดย ซูซาน ซาแรนดอน​)​ โดย ดร.แจ็ก เควอร์เคียน ได้ทำการุณยฆาตให้ผู้ป่วยที่มีการร้องขออย่างเป็นทางการรวมทั้งสิ้น 130 คน

เนื่องด้วยในช่วงเวลาดังกล่าวการทำการุณยฆาตยังไม่เป็นที่ยอมรับและมีข้อโต้เถียงถึงจริยธรรมของแพทย์ที่มีหน้าที่ต้องรักษาผู้ป่วยรวมถึงขัดต่อหลักศาสนา ทำให้เขาถูกฟ้องเป็นจำเลยในข้อหาฆาตกรรมแต่เขาก็ชนะคดีในชั้นศาลทุกครั้ง เพราะในการจบชีวิตผู้ป่วยแต่ละรายนั้นเขาจะให้ผู้ป่วยเป็นคนลงมือด้วยตนเอง ส่วนตัวเขาจะทำหน้าที่ให้คำปรึกษารวมทั้งจัดหาและเตรียมอุปกรณ์เอาไว้ให้ ทำให้ศาลตัดสินว่าเป็นการฆ่าตัวตายของผู้ป่วย จนกระทั่งในการทำการุณยฆาตตามคำขอของผู้ป่วยรายสุดท้ายของเขา ด้วยความที่เขาต้องการนำประเด็นเรื่องสิทธิในการเลือกที่จะจบชีวิตตนเองของผู้ป่วยระยะสุดท้ายเพื่อให้พ้นจากความทรมานขึ้นสู่ศาลสูง เขาจึงตัดสินใจฉีดยาให้กับผู้ป่วยด้วยมือตนเอง แม้จะรู้ว่าการกระทำดังกล่าวอาจทำให้เขาต้องติดคุกก็ตาม

หลังจากภาพยนตร์เรื่องนี้ออกอากาศทางโทรทัศน์ก็ได้รับคำวิจารณ์เชิงบวกจากนักวิจารณ์ภาพยนตร์อย่างมาก โดยเฉพาะกับการแสดงของ อัล ปาชิโน ที่รับบทเป็น ดร.แจ็ก เควอร์เคียน ทำให้เขาได้รับรางวัลลูกโลกทองคำ, รางวัลไพรม์ไทม์เอมมี​และรางวัลสมาคมนักแสดงภาพยนตร์และโทรทัศน์และได้คะแนนถึง 91% จากรอตเทนโทเมโทส์​

อ้างอิง
-------

​

​

1. ↑  Ferrell, David (April 23, 2010), "Trying to get to the heart of Jack Kevorkian", *Los Angeles Times*
2. ↑  Srawgow, Michael (August 27, 2010), "Steve Lee Jones knows 'Jack'", *Baltimore Sun*, คลังข้อมูลเก่าเก็บจากแหล่งเดิมเมื่อ 2012-09-29, สืบค้นเมื่อ 2021-04-17
3. ↑  You Don't Know Jack Awards [*ต้องการแหล่งอ้างอิงดีกว่านี้*]
**วัดนางชำ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองขนาก อำเภอวิเศษชัยชาญ จังหวัดอ่างทอง ปัจจุบันมีพระมหาไพฑูรย์ จันทโก เป็นเจ้าอาวาส

วัดนางชำสร้างขึ้นเป็นวัดนับตั้งแต่วันที่ 15 เมษายน พ.ศ.2380 จากคำบอกเล่าสืบต่อกันมาว่า ตรงที่สร้างวัดนี้เป็นท้ายคลองมีคลองแยกอีกคลองหนึ่ง เมื่อน้ำไหลผ่านนานเข้าทำให้เกิดมูลทรายทับถมมากขึ้นเกิดเป็นที่ดอน ที่คลองนี้มีแม่ค้าลอยเรือมาติดปักหลักอยู่ เป็นแม่ค้าขายของชำ อาศัยอยู่หลับนอนบนเรือที่คลองนี้ ต่อมาได้จัดสร้างวัดขึ้นตรงมูลทรายนี้ และเรียกว่า **วัดนิทราแม่ค้าชำ** และได้เปลี่ยนเป็น "วัดนางชำ" ในภายหลังได้รับพระราชทานวิสุงคามสีมาวันที่ 1 เมษายน พ.ศ. 2394

ทางวัดได้สร้างพระพุทธรูปขนาดใหญ่จำนวน109 องค์รอบอุโบสถ เพื่อใช้เก็บอัฐิแทนเจดีย์ มีพระพุทธรูปขนาดใหญ่ปางมารวิชัย หน้าตักกว้าง 1.50 เมตร สูง 2 เมตร สีเหลืองทอง กว่า 100 องค์ ฐานองค์พระ มีบัวล้อมรอบ ตั้งประดิษฐานอยู่โดยรอบอุโบสถ

อ้างอิง
-------

1. ↑  "วัดนางชำ". กระทรวงการท่องเที่ยวและกีฬา.
2. ↑  กรมศิลปากร. "วัดนางชำ" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 24 มกราคม 2567. เข้าถึงจาก
3. ↑  "วัดนางชำ นำพระพุทธรูป 109 องค์ ตั้งรอบโบสถ์ เพื่อให้พุทธศาสนิกชนสะดุดตาเข้าหาวัดมากขึ้น". ผู้จัดการออนไลน์.
**หัวหน้าเจ้าหน้าที่ทำเนียบขาว** (อังกฤษ: White House Chief of Staff) เป็นตำแหน่งสูงสุดของสำนักงานบริหารของประธานาธิบดีสหรัฐ ตำแหน่งนี้ถูกสถาปนาเมื่อปี 1946 โดยใช้ชื่อตำแหน่งว่า **ผู้ช่วยประธานาธิบดี** (Assistant to the President) ก่อนจะมาใช้ชื่อปัจจุบันตั้งแต่ปี 1961 

หัวหน้าเจ้าหน้าที่ทำเทียบขาวเป็นตำแหน่งทางการเมือง ซึ่งได้รับการแต่งตั้งโดยประธานาธิบดี โดยไม่ต้องผ่านการรับรองจากวุฒิสภา ประธานาธิบดีมีอำนาจปลดหรือแต่งตั้งผู้ดำรงตำแหน่งนี้ตามอัธยาศัย โดยตำแหน่งนี้ถือเป็นตำแหน่งเจ้าหน้าที่ทางการเมืองที่อาวุโสที่สุด ได้รับการยอมรับว่าเป็นหนึ่งในตำแหน่งที่ทรงอำนาจและมีอิทธิพลมากที่สุด เพราะผู้ที่รับตำแหน่งนี้ต้องรับหน้าที่ติดต่อกับประธานาธิบดีสหรัฐฯ ทุกวัน รวมทั้งต้องควบคุมสำนักงานบริหารของประธานาธิบดีสหรัฐอีกด้วย

ในรัฐบาลของโจ ไบเดิน หัวหน้าเจ้าหน้าที่คนปัจจุบันคือ เจฟฟ์ ไซอ็องส์ โดยเข้ามารับตำแหน่งต่อจากรอน ไคลน์ เมื่อวันที่ 8 กุมภาพันธ์ ค.ศ. 2023

อ้างอิง
-------



| * ด
* ค
* ก
หัวหน้าเจ้าหน้าที่ทำเนียบขาว |
| --- |
| 
* สตีลแมน
* แอดัมส์
* เพอร์สัน
* วัตสัน
* โจนส์
* ฮัลดีมัน
* เฮียก
* รัมส์เฟลด์
* ชีนีย์
* จอร์แดน
* วัตสัน
* เจ. เบเกอร์
* เรแกน
* เฮช. เบเกอร์
* ดิวเบอร์สไตน์
* ซูนูนู
* สกินเนอร์
* เจ. เบเกอร์
* แม็กลาร์ที
* พาเนตตา
* โบวเลส
* พอเดสตา
* การ์ด
* โบลเต็น
* เอมานูเอล
* แดเลย์
* ลิว
* แม็กโดนอท
* พรีบัส
* เคลลี

 | ตราทำเนียบขาว |
**พิพิธภัณฑ์กีฬาออสเตรเลีย** (อังกฤษ: Australian Sports Museum; เดิมชื่อ **พิพิธภัณฑ์กีฬาแห่งชาติ**; อังกฤษ: National Sports Museum) เป็นพิพิธภัณฑ์ที่อุทิศให้กับกีฬาของออสเตรเลีย และตั้งอยู่ภายในสนามคริกเก็ตเมลเบิร์น ในเมลเบิร์น ประเทศออสเตรเลีย มีการจัดแสดงนิทรรศการกีฬาต่าง ๆ เช่น คริกเกต ฟุตบอลออสเตรเลีย กีฬาโอลิมปิกฤดูร้อนและฤดูหนาว เทนนิส รักบี้ลีก รักบี้ยูเนียน ฟุตบอล บาสเกตบอล มวยสากล และเนตบอล หอเกียรติยศกีฬาออสเตรเลียตั้งอยู่ภายในพิพิธภัณฑ์ ร่วมกับพิพิธภัณฑ์การแข่งม้าออสเตรเลีย และพิพิธภัณฑ์สโมสรคริกเกตเมลเบิร์น

พิพิธภัณฑ์สโมสรคริกเกตเมลเบิร์นที่อยู่ติดกันมีนิทรรศการที่เกี่ยวข้องกับประวัติศาสตร์ของสโมสรคริกเกตเมลเบิร์น วันที่ 6 ตุลาคม ค.ศ. 2010 พิพิธภัณฑ์การแข่งม้าออสเตรเลียได้ถูกรวมเข้าไปในพิพิธภัณฑ์กีฬาออสเตรเลีย ซึ่งปัจจุบันส่งผลให้มีการแข่งม้าเคียงข้างกีฬาที่โดดเด่นอื่น ๆ ของออสเตรเลีย

พิพิธภัณฑ์นี้เคยมีชื่อว่าพิพิธภัณฑ์กีฬาแห่งชาติ และปิดในเดือนสิงหาคม ค.ศ. 2019 และได้งบประมาณ 17.1 ล้านดอลลาร์สหรัฐฯ ในการพัฒนาขื้นใหม่ (5 ล้านดอลลาร์ได้รับการสนับสนุนจากรัฐบาลของรัฐ) โดยมีกำหนดเปิดให้บริการอีกครั้ง (ด้วยชื่อใหม่) ในเดือนกุมภาพันธ์ ค.ศ. 2020[*ต้องการอัปเดต*]

หอศิลป์กีฬาและพิพิธภัณฑ์โอลิมปิกแห่งออสเตรเลีย
----------------------------------------------

ก่อนที่พิพิธภัณฑ์กีฬาออสเตรเลียจะเปิดขึ้น หอศิลป์กีฬาและพิพิธภัณฑ์โอลิมปิกแห่งออสเตรเลียเปิดดำเนินการมา 17 ปีก่อนที่จะปิด พิพิธภัณฑ์แห่งนี้ตั้งอยู่ด้านหน้าอัฒจันทร์ของสมาชิกสโมสรคริกเกตเมลเบิร์น ซึ่งเปิดในปี ค.ศ. 1928 ซึ่งถูกรื้อถอนพร้อมกับพิพิธภัณฑ์ พิพิธภัณฑ์เปิดดำเนินการครั้งแรกเมื่อวันที่ 22 พฤศจิกายน ค.ศ. 1986 ก่อนปิดให้บริการในวันที่ 4 ตุลาคม ค.ศ. 2003 ในช่วงสัปดาห์สุดท้ายของการเปิดบริการ พิพิธภัณฑ์แห่งนี้เปิดให้ประชาชนเข้าชมฟรีมากกว่า 35,000 คน พร้อมกับสามารถเข้าชมศาลาสมาชิกสโมสรคริกเกตเมลเบิร์นในอดีตได้

อ้างอิง
-------

1. 1 2  "National Sports Museum". คลังข้อมูลเก่าเก็บจากแหล่งเดิมเมื่อ 20 January 2020. สืบค้นเมื่อ 20 January 2020.
2. 1 2  "MCC appoints arete Australia to complete National Sports Museum redevelopment". คลังข้อมูลเก่าเก็บจากแหล่งเดิมเมื่อ 2020-01-20. สืบค้นเมื่อ 2023-11-15.

แหล่ง้อมูลอื่น
--------------

* เว็บไซต์ทางการ Edit this at Wikidata
* วิกิมีเดียคอมมอนส์มีสื่อเกี่ยวกับ พิพิธภัณฑ์กีฬาออสเตรเลีย

พิกัดภูมิศาสตร์: 37°49′08″S 144°59′03″E﻿ / ﻿37.818921°S 144.984249°E﻿ / -37.818921; 144.984249
**พระเจ้าคยองซุนแห่งซิลลา** (ครองราชย์ ค.ศ. 927 - ค.ศ. 935) ทรงเป็นกษัตริย์แห่งอาณาจักรซิลลา หนึ่งใน สามก๊กแห่งเกาหลี ทรงเป็นกษัตริย์ลำดับที่ 56 และทรงเป็นกษัตริย์พระองค์สุดท้าย แห่งอาณาจักรซิลลา

พระเจ้าคยองซุนเป็นทายาทรุ่นที่ 6 ของพระเจ้ามุนซองพระองค์เป็นโอรสขององค์ชายฮโยจองกับองค์หญิงคเยอา ซึ่งองค์หญิงคเยอาเป็นพระราชธิดาของพระเจ้าฮอนคัง พระองค์มีพระชายาคือพระมเหสีจอกบัง(죽방부인) พระราชโอรสองค์โตคือ องค์ชายมาอึย รัชทายาทแห่งอาณาจักรซิลลาและพระราชโอรสองค์รองคือ องค์ชายบอมคง

พระเจ้าคยองซุนขึ้นครองราชย์เป็นกษัตริย์แห่งอาณาจักรซิลลาได้เนื่องจากได้รับการแต่งตั้งจากพระเจ้าคยอน ฮวอนแห่งอาณาจักรฮูแพกเจ หลังจากที่กองทัพของฮูแพกเจเข้ายึดครองเมืองคยองจูและอาณาจักรซิลลาในปี ค.ศ. 927 นั้นอาณาจักรซิลลาจึงอยู่ในฐานะเมืองขึ้นของอาณาจักรฮูแพกเจ และในปี ค.ศ. 935 พระเจ้าคยอน ฮวอนแห่งอาณาจักรฮูแพกเจสิ้นพระชนม์ทำให้พระเจ้าแทโจแห่งโครยอนำทัพเข้ายึดครองอาณาจักรซิลลาต่อจากอาณาจักรฮูแพกเจ และตั้งเปลี่ยนชื่ออาณาจักรจากอาณาจักรแทบงเป็นอาณาจักรโครยอ และพระเจ้าคยองซุนได้สละราชบัลลังก์รวมเข้ากับอาณาจักรโครยอ โดยพระเจ้าคยองซุนได้อภิเษกกับองค์หญิงนักรังพระราชธิดาของพระเจ้าแทโจแห่งโครยอ

หลังจากพระองค์สละราชบัลลังก์ลงพระเจ้าแทโจแห่งโครยอได้รวมอาณาจักรซิลลา อาณาจักรอาณาจักรฮูแพกเจ และอาณาจักรโครยอเข้าเป็นอาณาจักรเดียว พระเจ้าคยองซุนทรงใช้ชีวิตที่เหลืออยู่ที่พระราชวังเล็กๆนอกเมืองแคซอง ซึ่งเป็นเมืองหลวงของอาณาจักรโครยอกับพระชายาทั้งสองพระองค์คือพระมเหสีจอกบังและองค์หญิงนักรังอย่างมีความสุข

และในปี ค.ศ. 978 พระเจ้าคยองซุนเสด็จสวรรคตในพระราชวังของพระองค์อย่างสงบ และนำมาซึ่งความโศกเศร้าของเหล่าประชาชนโครยอเชื้อสายซิลลาเป็นอย่างมาก พระศพของพระองค์ได้ถูกฝังที่ จางทัน-มยอน เมืองยอนชอน จังหวัดคยองกิ ประเทศเกาหลีใต้ในปัจจุบัน

ตามบันทึกซัมกุก ซากิ องค์ชายมาอึย พระราชโอรสของพระเจ้าคยองซุน องค์รัชทายาทองค์สุดท้ายแห่งอาณาจักรซิลลา คัดค้านการรวมอาณาจักรของพระเจ้าคยองซุน พระองค์จึงได้ออกบวชเป็นฤๅษีที่ภูเขาคอมคัง

อ้างอิง
-------

1. ↑  King Gyeongsun เก็บถาวร 2011-06-10 ที่ เวย์แบ็กแมชชีน at Encyclopedia of Korean Culture (เกาหลี)
2. 1 2  King Gyeongsun at Doosan Encyclopedia (เกาหลี)
3. ↑  Crown Prince Ma-ui at Doosan Encyclopedia (เกาหลี)

| * ด
* ค
* ก
ลำดับพระมหากษัตริย์เกาหลีสมัยชิลลา |
| --- |
| **ชิลลายุคต้น**(57 ปีก่อนคริสตกาล – ค.ศ. 654) | 
* ฮยอกกอเซ
* นัมแฮ
* ยูรี
* ทัลแฮ
* พาซา
* จีมา
* อิลซ็อง
* อาดัลลา
* พ็อลฮยู
* แนแฮ
* โจบอน
* ช็อมแฮ
* มีชู
* ยูรเย
* คีริม
* ฮึลแฮ
* แนมุล
* ซิลซ็อง
* นุลจี
* จาบี
* โซจี
* จีจึง
* พ็อบฮึง
* จินฮึง
* จินจี
* จินพย็อง
* ช็อนด็อก
* ชินด็อก

 |
| **ชิลลายุคกลาง**(ค.ศ. 654 - 780) | 
* มูยอล
* มุนมู
* ซินมุน
* ฮโยโซ
* ซองด๊อก
* ฮโยซอง
* คยองด๊อก
* ฮเยคง

 |
| **ซิลลายุคปลาย**(ค.ศ. 780 - 935) | 
* ซอนด๊อก
* วอนซอง
* โซซอง
* แอจาง
* ฮอนด๊อก
* ฮึงด๊อก
* ฮุยคัง
* มินแอ
* ซินมู
* มุนซอง
* ฮอนอัน
* คยองมุน
* ฮอนคัง
* จองคัง
* ชินซ็อง
* ฮโยคง
* ซินด๊อก
* คยองมยอง
* คยองแค
* คยองซุน

 |
| 
ดูเพิ่ม
โชซ็อนโบราณ
พูยอ
โคกูรยอ
แพ็กเจ
ชิลลา
พัลแฮ
โครยอ
โชซ็อน
จักรวรรดิเกาหลี
 |
ร้อยเอกหญิง **ญดา โชติชูตระกูล** (ชื่อเล่น: โอ๋) เกิดเมื่อ 29 เมษายน พ.ศ. 2522 เป็นนักแสดงชาวไทย และเป็นผู้ประกาศข่าวทางสถานีวิทยุโทรทัศน์กองทัพบก ช่อง 5

ประวัติ
-------

**ญดา รัญเสวะ** หรือชื่อในวงการ **ญดา โชติชูตระกูล** (ชื่อเล่น: โอ๋) เกิดเมื่อ 29 เมษายน พ.ศ. 2522 ที่แขวงสุริยวงศ์ เขตบางรัก กรุงเทพมหานคร เป็นนักแสดงชาวไทย จบการศึกษาระดับประถมถึงมัธยมต้น โรงเรียนเซนต์โยเซฟคอนเวนต์ จากนั้นเข้าศึกษาต่อระดับมัธยมปลาย โรงเรียนสาธิตมหาวิทยาลัยราชภัฏสวนสุนันทา ในพระอุปถัมภ์ฯ และระดับปริญญาตรีจาก คณะนิติศาสตร์ มหาวิทยาลัยรามคำแหง ปัจจุบันสำเร็จการศึกษาระดับปริญญาโท คณะเทคโนโลยีสารสนเทศ มหาวิทยาลัยรังสิต

โอ๋เข้าวงการมาตั้งแต่เป็นนักเรียนมัธยม ด้วยการถ่ายโฆษณา และมีผลงานละครโทรทัศน์เรื่องแรกคือ รักแท้แค่ขอบฟ้า ออกากาศทางช่อง 3 จากนั้นก็ได้เซ็นต์สัญญากับทางค่าย ดาราวิดีโอ มีผลงานกับทางช่อง 7 หลายเรื่อง เช่น คู่เขย คู่ขวัญ, หนุ่มทิพย์ และ อีสา เป็นต้น หลังจากที่หมดสัญญาก็เป็นนักแสดงอิสระ

ด้านผลงานภาพยนตร์เรื่องแรกคือ เดอะโกร๋น ก๊วน กวน ผี โดยรับบทเป็น ปิปิ๊ และยังมีภาพยนตร์วีซีดีอีกหนึ่งเรื่องคือ ราชันย์..ลูกผู้ชายสุดปลายเท้า นอกจากนี้ยังเป็นผู้ประกาศข่าวทางช่อง 5 อีกด้วย

ปัจจุบันขณะนี้รับราชการทหารยศ ร้อยเอกหญิง ในส่วนของกองกำลังพล ประจำกองทัพบก และด้านชีวิตส่วนตัวสมรสกับนักบินหนุ่ม ร.ต.อ.วศิน รัญเสวะ หรือ ตู้ ได้เข้าพิธีหมั้นและจดทะเบียนสมรสท่ามกลางญาติผู้ใหญ่ในวันที่ 6 มีนาคม พ.ศ. 2554 ก่อนที่จะมาฉลองงานสมรสในค่ำคืนของวันที่ 13 มีนาคม 2554 ซึ่งภายในงาน มีบรรดาเหล่าเพื่อนนักแสดงของสาวโอ๋มาร่วมงานอย่างมากมาย อาทิ *แนน* ชลิตา เฟื่องอารมย์, *ผัดไท* นิลุบล อมรวิทวัส ฯลฯ

ผลงาน
-----

### ละครโทรทัศน์

* รักแท้แค่ขอบฟ้า ช่อง 3 (พ.ศ. 2540)
* คู่เขย คู่ขวัญ ช่อง 7 (พ.ศ. 2541)
* อีสา ช่อง 7 (พ.ศ. 2541)
* โดดเดี่ยวไม่เดียวดาย ช่อง 5 (พ.ศ. 2542)
* หนุ่มทิพย์ ช่อง 7 (พ.ศ. 2542)
* เลือกแล้วคือเธอ ช่อง 5 (พ.ศ. 2542)
* หนี้รัก ช่อง 5 (พ.ศ. 2544)
* ดั่งสวรรค์สาป ช่อง 7​ รับบท​ ครองขวัญ (พ.ศ. 2544)
* คำมั่นสัญญา​ ช่อง​ 7​ รับบท​ ปัณรสี​ (พ.ศ. 2545)​
* หนึ่งฤทัย ช่อง 3 (พ.ศ. 2546)
* เมืองมายา ช่อง 5 (พ.ศ. 2546)
* รอยอดีตแห่งรัก ช่อง 5 รับบท นุสรา (ออกอากาศเฉพาะตอนที่ 1) (พ.ศ. 2549)
* สายลมกับสามเรา ช่อง 7 (พ.ศ. 2549)
* แสงสูรย์ ช่อง 5 (พ.ศ. 2550) (รับเชิญ)
* วนาลี ช่อง 3 (พ.ศ. 2554)
* ทหารกล้ากรุงศรีอยุธยา ช่อง 5 (พ.ศ. 2560)

### ซิตคอม

* พลังใส ใจยั่งยืน ช่อง 5 (พ.ศ. 2561)
* เป็นต่อ ช่อง 3 ตอนที่ 179 ทำไมน้องไม่แต่งงาน (พ.ศ. 2551)

### ภาพยนตร์

* หลุม รับบท บี (พ.ศ. 2546)
* เดอะโกร๋น ก๊วน กวน ผี (พ.ศ. 2547)
* ราชันย์..ลูกผู้ชายสุดปลายเท้า (พ.ศ. 2547)
* สิ่งเล็กเล็กที่เรียกว่า...รัก (พ.ศ. 2553)

### มิวสิควีดีโอ

* เพลง ท่องจำขึ้นใจ ของ GANG 4
* เพลง ใจละเมอ ของ ปลื้ม
* เพลง ให้เขารอสักหน่อย ของ เจมส์ เรืองศักดิ์
* เพลง รักไม่ยอมเปลี่ยนแปลง ของ ติ๊ก ชีโร่ เพลง ตั้งแต่วันนั้น ของ ละมุน

อ้างอิง
-------

* โอ๋ ญดา ประวัติดารา ญดา โชติชูตระกูล
* ชื่นมื่น! โอ๋ ญดา แต่งงาน หนุ่มนักบิน
บทความนี้เกี่ยวกับพืชและผลไม้ สำหรับเต่า ดูที่ เต่ามะเฟือง

**มะเฟือง** (ชื่อวิทยาศาสตร์: *Averrhoa carambola* L.; ชื่อสามัญ: Carambola) เป็นไม้ต้นพื้นเมืองของอินโดนีเซีย อินเดีย และศรีลังกา และเป็นที่นิยมในเอเชียตะวันออกเฉียงใต้ ไทย มาเลเซีย และบางส่วนของเอเชียตะวันออก รวมทั้งมีเพาะปลูกในสาธารณรัฐโดมินิกัน บราซิล เปรู กานา กายอานา ซามัว ตองงา ไต้หวัน เฟรนช์พอลินีเชีย คอสตาริกา และ ออสเตรเลีย ในสหรัฐอเมริกามีแหล่งเพาะปลูกเชิงพาณิชย์อยู่ที่ฟลอริดาตอนใต้และฮาวาย

ลักษณะทางพฤษศาสตร์
------------------

มะเฟืองเป็น ไม้ผลยืนต้นขนาดกลาง ลักษณะเป็นทรงพุ่ม ซึ่งมีทั้งลักษณะตั้งตรง และกึ่งเลื้อย ลำต้นและกิ่งเป็นไม้เนื้ออ่อน แกนกลางมีไส้คล้ายฟองน้ำมีสีแดงอ่อน ใบประกอบสีเขียว ประกอบด้วยใบย่อย 5-11 ใบ ออกดอกเป็นช่อที่ปลายกิ่ง และตาข้างตามกิ่งและลำต้น มีดอกสีชมพูอ่อนไปจนถึงเกือบแดง ผลมีก้นแหลมเป็นเหลี่ยมมีร่องลักษณะเป็นพูประมาณ 4-6 พู

ผลไม้
-----

ผลของมะเฟืองเป็นผลไม้ทรงกระสวย เมื่อหั่นแนวขวางได้เป็นรูปดาวห้าแฉก ภาษาอังกฤษจึงเรียกว่า *star fruit* ผลดิบสีเขียวใช้สับผสมในน้ำพริก สุกเป็นสีเหลืองใช้แกงได้ หรือกินแนมกับแหนมเนือง มะเฟืองเป็นผลไม้ที่มีออกซาเลตสูงทำให้เกิดนิ่วในไตได้ในผู้ป่วยที่มีความผิดปกติของไต มีทั้งรสหวานและเปรี้ยวแล้วแต่สายพันธุ์

พันธุ์มะเฟืองที่พบในไทยได้แก่ 

* พันธุ์พื้นเมือง รสเปรี้ยว มีทั้งลูกใหญ่และลูกเล็ก
* พันธุ์กวางตุ้ง ผลสีขาว ขอบสีเขียว รสหวาน
* พันธุ์ไต้หวัน ผลใหญ่ กลีบบาง ขอบบิด รสหวาน
* พันธุ์มาเลเซีย ผลใหญ่ น้ำเยอะ หวานอมเปรี้ยว

### คุณค่าทางโภชนาการ

วิตามิน เอ วิตามินบี 1 วิตามินบี 2 ไนอะซีน โปรตีน คาร์โบไฮเดรต ไขมัน เส้นใย แคลเซียม ฟอสฟอรัส เหล็กและพลังงาน

### สรรพคุณทางยา

การแก้ร้อนใน ดับกระหาย ลดความร้อนภายในร่างกายถอนพิษก็ได้ แต่สามารถเพิ่มโอกาสเป็นนิ่วในทางเดินปัสสาวะได้เนื่องจากสารออกซาเลตที่มีอยู่มากในมะเฟืองจะไปจับตัวกับแคลเซียมตกเป็นผลึกในไต และยังทำให้เกิดอาการไตวายเฉียบพลันได้หากได้รับเข้าไปในปริมาณที่มาก ทั้งนี้ก็ขึ้นอยู่กับภาวะการขาดน้ำของร่างกายด้วย

### การแปรรูป

* มะเฟือง 3 รส
* มะเฟืองแช่อิ่ม

อ้างอิง
-------

1. 1 2  นิดดา หงส์วิวัฒน์. มะเฟือง ผลไม้สุขภาพ สรรพคุณต้านโรค. ครัว. ปีที่ 20 ฉบับที่ 236 กุมภาพันธ์ พ.ศ. 2557. หน้า 16 - 22

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ ***Averrhoa carambola***
**เจมส์ แพทริก "จิมมี" เพจ** โอบีอี (อังกฤษ: James Patrick "Jimmy" Page, เกิด 9 มกราคม 1944) เป็นนักกีตาร์ นักแต่งเพลง และโปรดิวเซอร์ชาวอังกฤษ เพจเริ่มต้นอาชีพนักดนตรีจากการเป็นนักกีตาร์ที่ทำงานในสตูดิโอในลอนดอน ต่อมาในปี ค.ศ. 1966 ถึงค.ศ. 1968 เขาเป็นสมาชิกของวงเดอะยาร์ดเบิร์ดส์ จากนั้นเขาได้ก่อตั้งวงเลด เซพเพลิน
เพจได้ถูกอธิบายว่า "หนึ่งในนักกีตาร์และนักแต่งเพลงที่มีอิทธิพลที่สุด มีความสำคัญที่สุด และมีความสามารถรอบด้านที่สุดในประวัติศาสตร์ของเพลงร็อกตลอดกาลอย่างไม่มีข้อสงสัย" ในปี 2003 โรลลิงสโตน ได้จัดอันดับให้เพจอยู่ในอันดับที่9 ในรายการ"100 นักกีตาร์ที่ยอดเยี่ยมที่สุดตลอดกาล"  และเพจยังถูกเสนอชื่อให้อยู่ในหอเกียรติยศร็อกแอนด์โรลสองครั้ง ครั้งแรกในฐานะสมาชิกของวงเดอะยาร์ดเบิร์ดส์ (1992)  ครั้งที่สองในฐานะสมาชิกของวงเลด เซพเพลิน (1995)

อ้างอิง
-------

1. ↑  Prato, Greg. "Jimmy Page Biography". Allmusic. สืบค้นเมื่อ 11 November 2008.
2. ↑  "The 100 Greatest Guitarists of All Time". *Rolling Stone* (931). 22 September 2003. คลังข้อมูลเก่าเก็บจากแหล่งเดิมเมื่อ 2007-07-05. สืบค้นเมื่อ 9 December 2007.
3. ↑  Rock and Roll Hall of Fame + Museum: Inductee Biography: The Yardbirds (1992)
4. ↑  Rock and Roll Hall of Fame + Museum: Inductee Biography: Led Zeppelin (1995)
**จารุวัฒน์ วิเศษสมบัติ** ชื่อเล่น **อ้อม** นักร้องนำวงอินคา เกิดเมื่อวันที่ 12 พฤษภาคม พ.ศ. 2506 ที่ตำบลจะบังติกอ อำเภอเมือง จังหวัดปัตตานี มีพี่น้อง 4 คน อ้อมเป็นพี่ชายคนโต จบการศึกษาชั้นอนุบาล ที่โรงเรียนอนุบาลมานะศึกษา จังหวัดยะลา แล้วไปต่อที่โรงเรียนวรคามินอนุสรณ์ จนมาจบ ป.7 ที่โรงเรียนบ้านสะบารัง จ.ปัตตานี จากนั้นก็ได้ย้ายตามครอบครัวเข้ากรุงเทพฯ และมาต่อชั้นมัธยมที่โรงเรียนสามเสนวิทยาลัย จบปริญญาตรีคณะนิติศาสตร์ มหาวิทยาลัยรามคำแหง

อ้อมเริ่มเล่นดนตรีตั้งวงกับเพื่อนๆสมัยเรียน ชื่อวง "English" เล่นตามงานโรงเรียน จนกระทั่งปี 2 ก็เริ่มออกไปเล่นตามร้านอาหาร ต่อมาได้รับการชักชวนให้มาทำผลงานเพลงในนาม "คนคู่" ร่วมกับอาร์ม ในสังกัด "ซาวนด์สเกล" มีผลงานออกมา 2 ชุด ประสบความสำเร็จพอสมควร หลังจากนั้น ได้รับการชักชวนจาก นิติพงษ์ ห่อนาค และ เรวัต พุทธินันท์ แห่งจีเอ็มเอ็ม แกรมมี่ ให้ออกผลงานเพลง ร่วมกับ ศักดา พัทธสีมา (ดา) และ นล สิงหลกะ (อ๋อ) และด้วยความบังเอิญที่ทั้งอ้อม ดาและอ๋อ ต่างก็ไว้ผมยาว จึงได้คิดหาสมาชิกอีก 3 คนที่ไว้ผมยาวเหมือนกัน คือ ปิติ ดวงพิกุล (ป๊อบ), รณภพ อรรคราช (เต้ย) และ วรวิทย์ พิกุลทอง (บอย) รวมตัวกันเป็น 6 หนุ่มผมยาวในนาม "วงอินคา" 

ผลงานเพลง
* คนคู่ อัลบั้ม คนคู่
* คนคู่ อัลบั้ม ขนมปังสังขยา
* อินคา อัลบั้ม คนล่าฝัน
* โกแกง อัลบั้ม คงเดิม
* ยูจีน อัลบั้ม ยูจีน
* อัลบั้มเดี่ยว To Night In Love
* อินคา อัลบั้ม Replay (รวมฮิต)
* อินคา อัลบั้ม INCA Arrival

ผลงานกีฬา
* นักฟุตบอลทีม แมงปอล้อคลื่น
* นักฟุตบอลทีม Gman ของแกรมมี่

| * ด
* ค
* ก
อินคา |
| --- |
| **ศักดา พัทธสีมา** • **รณภพ อรรคราช** • **จารุวัฒน์ วิเศษสมบัติ** • **นล สิงหลกะ** • **ปิติ ดวงพิกุล** • **วรวิทย์ พิกุลทอง** |
| อัลบั้ม | คนล่าฝัน (2534) • ตามรอยตะวัน (2536) • Arrival (2549) |
| ดูเพิ่มเติม | *แกรมมี่ เอนเตอร์เทนเม้นท์* • *จีราฟ เรคคอร์ดส* • *โกแกง* |
**วอยีสลาฟ คอชตูนีตซา** (เซอร์เบีย: Војислав Коштуница, ออกเสียง: [ʋǒjislaʋ koʃtǔnit͡sa] ( ฟังเสียง); เกิด 24 มีนาคม 1944) เป็นอดีตนักการเมืองชาวเซอร์เบีย ซึ่งดำรงตำแหน่งประธานาธิบดีคนสุดท้ายของสหพันธ์สาธารณรัฐยูโกสลาเวีย ตั้งแต่ปี 2000 ถึง 2003 และเป็นนายกรัฐมนตรีของเซอร์เบียตั้งแต่ปี 2004 ถึง 2008

คอชตูนีตซาชนะการเลือกตั้งประธานาธิบดียูโกสลาเวียในปี 2000 ในฐานะผู้สมัครจากกลุ่มพันธมิตรประชาธิปไตยฝ่ายค้านแห่งเซอร์เบีย (DOS) ซึ่งนำไปสู่การโค่นล้มสลอบอดัน มีลอเชวิช และการยกเลิกการคว่ำบาตรระหว่างประเทศต่อยูโกสลาเวีย เขาคัดค้านความร่วมมืออย่างเคร่งครัดกับศาลอาญาระหว่างประเทศสำหรับอดีตยูโกสลาเวีย (ICTY) และพรรคของเขาออกจากรัฐบาลผสมเพื่อประท้วงการตัดสินใจส่งผู้ร้ายข้ามแดนไปยังศาลอาญาระหว่างประเทศ หลังการเลือกตั้งรัฐสภาเซอร์เบีย 2003 ซึ่งเป็นการเลือกตั้งครั้งแรกหลังจากการยุบพันธมิตร DOS และการลอบสังหารนายกรัฐมนตรีซอรัน ดินดิช คอชตูนีตซาได้จัดตั้งรัฐบาลเสียงข้างน้อยโดยได้รับการสนับสนุนจากมีลอเชวิชและพรรคสังคมนิยมเซอร์เบีย และกลายเป็นหัวหน้ารัฐบาล เขาเป็นหนึ่งในบุคคลสำคัญในการนำรัฐธรรมนูญฉบับแรกของเซอร์เบียที่เป็นเสรี รวมถึงการประกาศว่าเซอร์เบียเป็นประเทศที่เป็นกลาง ในช่วงรัฐบาลชุดที่ 2 ของเขา (2007-2008) เขาไม่เห็นด้วยกับการลงนามในข้อตกลงการรักษาเสถียรภาพและสมาคม (SAA) กับสหภาพยุโรป ซึ่งนำไปสู่การล่มสลายของรัฐบาลหลังจากผ่านไปหนึ่งปี และการเลือกตั้งในช่วงต้นได้รับชัยชนะจากพรรคที่ฝักใฝ่ยุโรป 

เขาเป็นหนึ่งในผู้ก่อตั้งและเป็นประธานาธิบดีคนแรกของพรรคประชาธิปไตยเซอร์เบียนับตั้งแต่ก่อตั้งในปี 1992 จนถึงวันที่ 19 มีนาคม 2014 เมื่อเขาลาออกจากตำแหน่งประธานพรรคและออกจากการเมืองที่กระตือรือร้นหลังจากพรรคของเขาล้มเหลวในการเข้าสู่เกณฑ์ 5% เพื่อเข้าสู่เลือกตั้งรัฐสภาครั้งแรกในประวัติศาสตร์ ในเดือนตุลาคม 2014 เขาออกจากพรรคหลังจากไม่เห็นด้วยกับผู้นำพรรคใหม่ในเรื่องที่เขามองว่าเป็นการละทิ้งนโยบายความเป็นกลางทางการเมือง ในเดือนพฤศจิกายน 2014 เขาเป็นหนึ่งในผู้ก่อตั้ง "ขบวนการรัฐแห่งเซอร์เบีย" ฝ่ายขวาที่ไม่เชื่อเรื่องเงินยูโร

อ้างอิง
-------

1. ↑  "Vojislav Koštunica – kandidat DSS-a". B92. สืบค้นเมื่อ 15 August 2012.
2. ↑  "Kostunica's resignation: Political retirement of last Serbian Euro-skeptic". balkaneu.com. 20 March 2014. สืบค้นเมื่อ 3 May 2014.
3. ↑  "Vojislav Koštunica napustio DSS". Vreme. 14 October 2014. สืบค้นเมื่อ 1 September 2015.
4. ↑  "Srbiji je potreban državotvorni pokret". dps.rs. 14 November 2014. คลังข้อมูลเก่าเก็บจากแหล่งเดิมเมื่อ 2015-10-19. สืบค้นเมื่อ 1 September 2015.
5. ↑  "Slobodan Samardžić predsednik Državotvornog pokreta Srbije". Blic. 13 June 2015. สืบค้นเมื่อ 1 September 2015.
**การจำลองสมองทั้งหมด** (อังกฤษ: Whole brain emulation) เป็นแนวคิดของกระบวนการคัดลอกส่วนที่เป็นเนื้อหาของจิตใจจากสมองบางส่วนแล้วนำไปเก็บไว้บนอุปกรณ์คอมพิวเตอร์ อุปกรณ์นี้สามารถจำลองการประมวลผลของสมองได้ เช่น ตอบสนองต่อสิ่งแวดล้อมในแบบเดียวกับที่สมองต้นแบบทำ (โดยภาพรวมแล้ว สามารถทำงานได้ตรงตามจุดประสงค์เดียวกับที่สมองจริงทำได้)

แนวคิดนี้จัดได้ว่าเป็นแนวคิดสุดขั้ว นักวิทยาศาสตร์บางคนมองว่าเป็นเทคโนโลยีการต่ออายุของคน เป้าหมายอีกอย่างของแนวคิดนี้คือการจัดเก็บจิตใจของคนไว้ในรูปแบบไฟล์ซึ่งจะมีประโยชน์ต่อการอยู่รอดของมนุษยชาติในยามเกิดภัยพิบัติทั่วโลกหรือต้องเดินทางข้ามดวงดาว นักอนาคตศาสตร์หลายคนเชื่อว่าแนวคิดนี้จะเป็นจุดที่สาขาวิชาประสาทวิทยาคำนวณและประสาทสารสนเทศมาพบกัน สามารถนำไปใช้ในงานวิจัยทางการแพทย์ได้ นอกจากนี้ นักวิจัยสายปัญญาประดิษฐ์หลายคนก็เชื่อว่าแนวคิดนี้นำไปสู่ปัญญาประดิษฐ์ทั่วไปที่หมายถึงระบบคอมพิวเตอร์ที่มีความฉลาดเทียบเท่ากับมนุษย์ไม่เฉพาะเรื่องใดเรื่องหนึ่ง และอาจนำไปสู่ภาวะเอกฐานทางเทคโนโลยี อันหมายถึงพัฒนาการของอารยธรรมที่เทคโนโลยีสามารถทำงานได้ระดับเดียวหรือเหนือกว่ามนุษย์

ภาพรวม
------

สมองของมนุษย์ประกอบไปด้วยเซลล์ประสาท 86,000 ล้านเซลล์ แต่ละเซลล์เชื่อมต่อกับเซลล์อื่นด้วยแอกซอนและเดนไดรต์ สัญญาณที่จุดเชื่อมต่อที่เรียกว่าไซแนปส์นี้จะถูกส่งไปยังอีกเซลล์ด้วยการปล่อยและจับสารเคมีที่เรียกว่าสารสื่อประสาท นักวิทยาศาสตร์ด้านประสาทวิทยาส่วนใหญ่เชื่อกันว่า จิตใจของมนุษย์อุบัติขึ้นด้วยการประมวลผลของเครือข่ายประสาทเหล่านี้

นักวิทยาศาสตร์ชี้ว่า งานต่างๆที่เกิดจากจิตใจ เช่น การเรียนรู้ ความจำ และจิตรู้สำนึก ล้วนแล้วแต่เป็นกระบวนการทางเคมีไฟฟ้าของสมองและมีกฎบางอย่างที่ควบคุมอยู่ แนวคิดเรื่องของการคัดลอกจิตใจไปยังคอมพิวเตอร์นั้นเป็นการมองจิตใจว่าเป็นเครื่องจักรอย่างหนึ่ง ตรงข้ามกับแนวคิดทางชีวิตนิยมที่ให้ความสำคัญเรื่องของชีวิตและจิตรู้สำนึก

นักวิทยาศาสตร์คอมพิวเตอร์และนักประสาทวิทยาชื่อดังหลายคน ไม่ว่าจะเป็นดักลาส ฮอฟสตาดเตอร์ เจฟฟ์ ฮอว์กินส์ มาร์วิน มินสกี ได้ทำนายว่า คอมพิวเตอร์ที่โปรแกรมมาพิเศษจะฉลาดจนสามารถคิดหรือแม้แต่มีจิตรู้สำนึกได้แบบเดียวกับคน และเครื่องจักรควรจะมีความฉลาดระดับนั้นจึงจะสามารถคัดลอกจิตใจของคนไปสู่เครื่องได้

อ้างอิง
-------

1. ↑  "Tech Luminaries Address Singularity". *ieee.org*.
2. ↑  Marvin Minsky, Conscious Machines, in 'Machinery of Consciousness', Proceedings, National Research Council of Canada, 75th Anniversary Symposium on Science in Society, June 1991.
ระวังสับสนกับ สถานีรถไฟซัปโปโระ
**สถานีรถไฟชินซัปโปโระ** (ญี่ปุ่น: 新札幌駅; โรมาจิ: *Shin-Sapporo-eki*; สถานีซัปโปโระใหม่) เป็นสถานีรถไฟที่ตั้งอยู่ในแขวงอัตสึเบ็ตสึ นครซัปโปโระ จังหวัดฮกไกโด โดยให้บริการทั้งรถไฟระหว่างเมืองซึ่งดำเนินงานโดย JR ฮกไกโด และรถไฟใต้ดินซึ่งดำเงินงานโดยบริษัทรถไฟฟ้าใต้ดินเทศบาลซัปโปโระ การเขียนชื่อภาษาญี่ปุ่นของสถานีจะแตกต่างกันไปตามบริการ โดยรถไฟระหว่างเมืองจะใช้ชื่อสถานีว่า 新札幌駅 ส่วนรถไฟใต้ดินใช้ชื่อว่า 新さっぽろ ทั้งสองอย่างอ่านออกเสียงเหมือนกัน

ชานชาลา
-------

### รถไฟระหว่างเมือง

|  |  |  |
| --- | --- | --- |
| **1** | ■สายชิโตเซะ | สิ้นสุดที่ มินามิชิโตเซะ, โทมาโกไม, ฮิงาชิมูโรรัง, ฮาโกดาเตะ |
|  | ■สายเซกิโช (ร่วม) | สิ้นสุดที่ โอบิฮิโระ, คูชิโระ |

|  |  |  |
| --- | --- | --- |
| **2** | ■สายชิโตเซะ | สิ้นสุดที่ ซัปโปโระ |
|  | ■สายเซกิโช (ร่วม) | สิ้นสุดที่ ซัปโปโระ |

### รถไฟใต้ดิน

|  |  |  |
| --- | --- | --- |
| **1** | ■สายโทไซ | สิ้นสุดแล้ว
 |
| **2** | ■สายโทไซ | สิ้นสุดที่ มิยาโนซาวะ |

สถานีก่อนหน้า/ถัดไป
-------------------

### รถไฟระหว่างเมือง

**ลำดับสถานี**| « | ขบวนรถ | » |
| --- | --- | --- |
| สายชิโตเซะ |
| คามิ-นปโปโระ | ธรรมดา | เฮวะ |
| คิตะฮิโรชิมะ | รถด่วน | *ชิโรอิชิ (บางขบวน)* ซัปโปโระ |

### รถไฟใต้ดิน

**ลำดับสถานี**| « | ขบวนรถ | » |
| --- | --- | --- |
| สายโทไซ |
| ฮิบาริงาโอกะ | *จอด* | *สิ้นสุด* |

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **สถานีรถไฟชินซัปโปโระ (ระหว่างเมือง)**

วิกิมีเดียคอมมอนส์มีสื่อที่เกี่ยวข้องกับ **สถานีรถไฟชินซัปโปโระ (ใต้ดิน)**

* Shin-Sapporo JR Hokkaido map
* Sapporo Subway Stations

พิกัดภูมิศาสตร์: 43°02′20″N 141°28′21″E﻿ / ﻿43.0387833°N 141.4724708°E﻿ / 43.0387833; 141.4724708
**นายนพพล เหลืองทองนารา** (เกิด 11 กันยายน พ.ศ. 2515) เป็นนักการเมืองชาวจังหวัดพิษณุโลก เป็นอดีตสมาชิกสภาผู้แทนราษฎรจังหวัดพิษณุโลก เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย

ประวัติ
-------

นพพล เหลืองทองนารา เกิดเมื่อวันที่ 11 กันยายน พ.ศ. 2515 เป็นบุตรของนายประพันธ์ และนางศุภลักษณ์ เหลืองทองนารา จบการศึกษาบริหารธุรกิจบัณฑิต (บริหารงานบุคคล) มหาวิทยาลัยพายัพ และ รัฐประศาสนศาสตรมหาบัณฑิต (รัฐประศาสนศาสตร์) มหาวิทยาลัยพิษณุโลก

มีพี่น้องสามราย หนึ่งในนั้นคือ นางสาวกมลชนก เหลืองทองนารา สมาชิกสภาองค์การบริหารส่วนจังหวัดพิษณุโลก อำเภอพรหมพิราม เขต 3

งานการเมือง
-----------

นพพล เหลืองทองนารา เข้าสู่งานการเมืองจากการได้รับเลือกตั้งเป็นสมาชิกสภาเทศบาล (ส.ท.) เทศบาลตำบลวงฆ้อง จังหวัดพิษณุโลก และเป็นสมาชิกสภาองค์การบริหารส่วนจังหวัด(ส.อบจ.) พิษณุโลก ตามลำดับ 

ต่อมาใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ลงสมัครรับเลือกตั้งเป็นสมาชิกสภาผู้แทนราษฎรจังหวัดพิษณุโลกในสังกัดพรรคชาติพัฒนา แต่พ่ายให้กับนางมยุรา มนะสิการ ซึ่งเป็นภริยาของนายยิ่งพันธ์ มนะสิการ จากพรรคไทยรักไทย ต่อมาใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 ย้ายไปลงสมัครในสังกัดพรรคประชาธิปัตย์ ก็ยังคงพ่ายให้กับนางมยุราอีกครั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จึงย้ายมาสังกัดพรรคมัชฌิมาธิปไตย และสอบตกเป็นครั้งที่ 3 ในปี พ.ศ. 2551 เป็นรองนายกองค์การบริหารส่วนจังหวัดพิษณุโลก
กระทั่งการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ลงสมัครในนามพรรคเพื่อไทย ได้รับเลือกตั้งเป็นครั้งแรก โดยสามารถเอาชนะคู่แข่งอย่างมนต์ชัย วิวัฒน์ธนาฒย์ อดีต ส.ส. 2 สมัย จากพรรคชาติไทยพัฒนาได้

นพพล ได้รับเลือกตั้งเป็นสมาชิกสภาผู้แทนราษฎรจังหวัดพิษณุโลก ในปี 2562 และ 2566 ในนามพรรคเพื่อไทย

### สมาชิกสภาผู้แทนราษฎร

นพพล เหลืองทองนารา ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

1. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดพิษณุโลก สังกัดพรรคเพื่อไทย
2. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดพิษณุโลก สังกัดพรรคเพื่อไทย
3. การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดพิษณุโลก สังกัดพรรคเพื่อไทย

เครื่องราชอิสริยาภรณ์
---------------------

* พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)

อ้างอิง
-------

1. ↑  ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
2. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔

แหล่งข้อมูลอื่น
---------------

* นายนพพล เหลืองทองนารา เก็บถาวร 2012-08-06 ที่ เวย์แบ็กแมชชีน, เว็บไซต์รัฐสภาไทย
* บัญชีแสดงรายการทรัพย์สินและหนี้สินของนายนพพล เหลืองทองนารา[*ลิงก์เสีย*], สำนักงานคณะกรรมการป้องกันและปราบปรามการทุจริตแห่งชาติ
* ข้อมูลนักการเมืองไทย (นายนพพล เหลืองทองนารา), ศูนย์ข้อมูลนักการเมือง
ผู้ช่วยผู้ตัดสินแสดงธงล้ำหน้า
ในกีฬาฟุตบอล **ผู้ช่วยผู้ตัดสิน** (อังกฤษ: Assistant referee) เป็นหนึ่งในทีมผู้ตัดสินที่ช่วยผู้ตัดสินในการดูแลการแข่งขัน ผู้ช่วยผู้ตัดสินทั้งสองคน เดิมเป็นที่รู้จักในชื่อ **ไลน์แมน** (หรือไลน์วูเมน สำหรับผู้หญิง) ทำหน้าที่ดูแลกำกับเส้น ขณะที่ผู้ตัดสินที่ 4 ทำหน้าที่ต่าง ๆ ภายใต้การมอบหมายของผู้ตัดสิน

หน้าที่ทั่วไป
-------------

การตัดสินทุกอย่างของผู้ช่วยผู้ตัดสิน เป็นเพียงคำแนะนำให้กับผู้ตัดสิน ในการแข่งขัน ผู้ช่วยคนหนึ่งดูแลเส้นข้างสนามข้างหนึ่ง ส่วนอีกคนดูแลอีกข้างของสนามในระบบเส้นทแยงมุม ผู้ช่วยผู้ตัดสินที่อาวุโสกว่าจะอยู่ในฝั่งที่มีทีมงานเทคนิคอยู่ เพื่อช่วยในการดูแลเรื่องการเปลี่ยนตัวด้วย ผู้ช่วยผู้ตัดสินจะแสดงสัญลักษณ์ให้กับผู้ตัดสิน โดยมากจะยกธง แต่ปัจจุบันมีการใช้อุปกรณ์สื่อสารไร้สาย นอกจากนี้อาจมีไมโครโฟนและหูฟัง 

เดิมทีเรียกว่าไลน์แมน แต่เปลี่ยนมาใช้ชื่อว่า ผู้ช่วยผู้ตัดสินในปี ค.ศ. 1996 เพื่อสะท้อนบทบาทสมัยใหม่ของทีมผู้ตัดสิน และเพื่อไม่ให้มีการแบ่งเพศ

จากกติกาข้อ 6 ของกติกาฟุตบอล ระบุหน้าที่ของผู้ตัดสินคือ

* เมื่อลูกบอลทั้งลูกได้ผ่านออกจากสนามแข่งขัน
* ฝ่ายใดได้สิทธิ์ในการเตะจากมุม เตะจากประตู หรือทุ่ม
* เมื่อผู้เล่นถูกลงโทษฐาน การอยู่ในตำแหน่งล้ำหน้า
* เมื่อมีการต้องการเปลี่ยนตัวผู้เล่น
* เมื่อมีการกระทำผิดหรือมีเหตุการณ์อื่น ๆ เกิดขึ้นโดยที่ผู้ตัดสินไม่เห็น
* เมื่อผู้เล่นกระทำความผิดกติกาเกิดขึ้นใกล้ผู้ช่วยผู้ตัดสินมากกว่าผู้ตัดสิน (รวมถึงเหตุการณ์กระทำผิดกติกาภายในเขตโทษ)
* เมื่อมีการเตะโทษ ณ จุดโทษ ผู้ช่วยผู้ตัดสินต้องดูว่าผู้รักษาประตู เคลื่อนออกมาข้างนอกก่อนที่ลูกบอลจะถูกเตะหรือไม่ และต้องดูลูกบอลเข้าประตูหรือไม่
**เส้นแสงที่สูญหาย เราร้องไห้เงียบงัน** เป็นหนังสือรวมเรื่องสั้นของฮารูกิ มุราคามิ แปลเป็นภาษาไทยจากเรื่องสั้นชื่อ Firefly, Barn Burning and Other Stories แปลเป็นภาษาไทยในปี พ.ศ. 2552 และจัดพิมพ์โดยสำนักพิมพ์กำมะหยี่ ประกอบไปด้วยเรื่องสั้น 5 เรื่องได้แก่

| ชื่ออังกฤษ | ชื่อไทย | ผู้แปล |
| --- | --- | --- |
| Firefly\* | เส้นแสงที่สูญหาย เราร้องไห้เงียบงัน | ปาลิดา พิมพะกร |
| Barn Burning\*\* | มือเพลิง | วิวัฒน์ เลิศวิวัฒน์วงศา |
| The Dancing Dwarf\*\* | คนแคระนักเต้น | ธนรรถวร จตุรงควาณิช |
| Blind Willow and Sleeping Woman\* | หลับใหลในโลกเลือน | นฆ ปักษนาวิน |
| Three German Fantasies | สามเรื่องเยอรมันฝันเพ้อ | โตมร ศุขปรีชา |

**หมายเหตุ**

1.) เรื่องที่ทำเครื่องหมาย\* แปลและตีพิมพ์เป็นภาษาอังกฤษในหนังสือรวมเรื่องสั้น ชื่อ Blind Willow, Sleeping Woman และเรื่องที่ทำเครื่องหมาย\*\*แปลและตีพิมพ์เป็นภาษาอังกฤษในหนังสือรวมเรื่องสั้นชื่อ The Elephant Vanishes

2.) การแปลเรื่องสั้นภาษาไทยจะแปลทุกเรื่องที่ตีพิมพ์รวมเล่มตามต้นฉบับภาษาญี่ปุ่น ส่วนการแปลเรื่องสั้นของฉบับภาษาอังกฤษจะเลือกเรื่องสั้นจากงานหลาย ๆ เล่มของมุราคามิแล้วมารวมใหม่
**พรรคอาณัติแห่งชาติ** (National Mandate Party) เป็นพรรคการเมืองในอินโดนีเซีย ก่อตั้งขึ้นหลังจากประธานาธิบดีซูฮาร์โตพ้นจากอำนาจเมื่อ พ.ศ. 2541 ผู้นำพรรคคืออามีน ราฮิส ที่เคยเป็นกลุ่มต่อต้านซูฮาร์โตมาก่อน พรรคได้รับคะแนนเสียงเป็นอันดับที่ 5 ในการเลือกตั้ง พ.ศ. 2542 ทำให้หลังจากนั้นพรรคหันมาดำเนินนโยบายนิยมอิสลามและต่อต้านชาวคริสต์ รวมทั้งมีส่วนผลักดันให้อับดุลระห์มัน วาฮิดได้เป็นประธานาธิบดีเมื่อ พ.ศ. 2542

ภูมิหลัง
--------

ในวันที่ 14 พฤษภาคม พ.ศ. 2541 นักการเมืองราว 50 คนรวมทั้ง เกนาวาน โมฮัมหมัด ไฟซัล บัสรี และอาเมียน ไรส์ ได้จัดตั้งองค์กรชื่อสภาอาณัติประชาชน (Indonesian: Majelis Amanat Rakyat, MARA) เพื่อเปิดให้คนที่ต้องการเข้ามาฟังและแสดงความคิดเห็น หลังจากที่ซูฮาร์โตลงจากอำนาจใน พ.ศ. 2541 มีการจัดตั้งพรรคการเมืองขึ้นเป็นจำนวนมาก และมีเสียงเรียกร้องให้อาเมียน ไรส์เข้าร่วม แต่เขาปฏิเสธ และได้จัดตั้งพรรคของตนเองในชื่อพรรคอาณัติประชาชนในวันที่ 27 กรกฎาคมพ.ศ. 2541 ต่อมาเปลี่ยนชื่อเป็นพรรคอาณัติแห่งชาติ พรรคนี้มีนโยบายเน้นทางด้านศาสนา และมนุษย์นิยม

การเลือกตั้ง
------------

ในการเลือกตั้ง พ.ศ. 2542 พรรคนี้ได้ 34 ที่นั่ง และมีบทบาทสำคัญในฐานะพรรคการเมืองที่เป็นแกนกลางของพรรคที่นิยมอิสลามในสภา และช่วยให้อับดุลระห์มัน วาฮิดได้เป็นประธานาธิบดี แต่พรรคนี้ก็ไม่ได้สนับสนุนวาฮิดนานนัก โดยถอนตัวออกไปในเดือนกุมภาพันธ์ พ.ศ. 2543 และทำให้วาฮิดต้องลาออกและเมกาวตี ซูการ์โนปุตรีได้เป็นประธานาธิบดีแทน

ในการเลือกตั้ง พ.ศ. 2547 พรรคนี้ได้ 52 ที่นั่ง ส่วนในการเลือกตั้ง พ.ศ. 2552 ได้ 43 ที่นั่ง

อ้างอิง
-------

1. ↑  Kazhaim & Hamzah (1999) pp. 34-37
2. ↑  Dhakidae pp. 228-229
3. ↑  Dhakidae pp. 229-2
4. ↑  PAN website (in **Indonesian**)
5. ↑  Indonesian General Election Commission website[*ลิงก์เสีย*] Official Election Results
6. ↑  Indonesian General Election Commission website KPU Ubah Perolehan Kursi Parpol di DPR (*KPU Changes Allocations of Parties' seats in the DPR* (15 May 2009)) เก็บถาวร 2014-10-06 ที่ เวย์แบ็กแมชชีน Access date 2009-05-24 (**indonesian**)

* Daniel Dhakidae (Ed), (2004) *Partai-Partai Politik Indonesia: Ideologi dan Program 2004-2009 (Indonesian Political Parties: Ideologies and Programs 2004-2009)* Kompas (1999) ISBN 979-709-121-X **Indonesian**
* Evans, Kevin Raymond, (2003) *The History of Political Parties & General Elections in Indonesia*, Arise Consultancies, Jakarta, ISBN 979-97445-0-4
* ไมเคิล ลีเฟอร์. พจนานุกรมการเมืองสมัยใหม่ในเอเชียตะวันออกเฉียงใต้ กทม. สำนักพิมพ์มหาวิทยาลัยธรรมศาสตร์. 2548.
**ฤทธิ์หมัดเสือหิว** (ญี่ปุ่น: 1ポンドの福音; โรมาจิ: *ichi-pondo no fukuin*)  แต่งโดย รูมิโกะ ทากาฮาชิ ชุดซีรีส์มังงะเรื่องนี้มีทั้งหมด 4 เล่ม ซึ่งในการดำเนินเรื่องเป็นเรื่องราวของการผสมผสานของแนวกีฬาชกมวยและแนวโรแมนติกคอเมดี้

เนื้อเรื่อง
-----------

นักมวยที่เป็นความภาคภูมิใจของมุโคดะยิม **โคซาคุ ฮาตานากะ** เขามีพรสวรรค์และเป็นนักมวยอาชีพด้วยอายุเพียง 19 ปี แต่โคซาคุกลับมีปัญหาที่ใหญ่ยิ่ง เขาไม่สามารถควบคุมความหิวกระหายที่จะกินอาหารได้กระทั่งครูฝึกยังรู้สึกเหนื่อยหน่าย โคซาคุรักการกินเป็นชีวิตจิตใจ ทำให้การควบคุมน้ำหนักอย่างเคร่งครัดให้เหมาะสมกับรุ่นชกเป็นไปได้อย่างอเนจอนาถยากจะเข็น จนเมื่อวันหนึ่งเขาหิวจนถูกน็อคเอ้าท์แพ้การแข่งขัน โคซาคุได้เดินไปในบริเวณโบสถ์แห่งหนึ่งและนั่นทำให้เขาได้พบกับ **ซิสเตอร์แองเจล่า** แม่ชีฝึกหัด แล้วโคซาคุก็ค้นพบตัวเองทันทีว่าเขาตกหลุมรัก

แต่ชีวิตของแองเจล่าซิสเตอร์ฝึกหัดมีแต่เพียงพระผู้เป็นเจ้า เธอเป็นเด็กสาวกำพร้าที่มีโอกาสได้เติบโตมาในคอนแวนต์จนมาเป็นซิสเตอร์ฝึกหัดผู้แสนดี ระหว่างที่โคซาคุช่างขยันบอกรักเธออย่างสม่ำเสมอในแทบทุกครั้งที่ได้เจอกัน ซิสเตอร์แองเจล่ามุ่งมั่นที่จะทำให้โคซาคุลูกแกะผู้หลงทางที่น่าสงสารได้ก้าวเดินไปบนเส้นทางที่ถูกต้องและตั้งใจช่วยทำลายนิสัยในการกินของโคซาคุ เธอคอยให้กำลังใจเขาเพื่อให้แน่ใจว่าเขาจะอยู่ห่างจากอาหารและพร้อมขึ้นชกเพื่อเป็นแชมป์ได้ แต่น่าเสียดายความใกล้ชิดบางครั้งอาจทำให้ก่อเกิดความรัก ซิสเตอร์แองเจลาตระหนักว่าตัวเธอเองกำลังเริ่มมีปัญหา

ด้วยพลังใจอันเป็นแรงผลักดันในการพยายามฝึกซ้อมอย่างหนักและการแอบกินของกินที่ซุกซ่อนไว้ โคซาคุ ต่อสู้เพื่อชัยชนะของตนและเพื่อเอาชนะใจของเธอ

มังงะ
-----

ตีพิมพ์กับ Yangu Sandē (ヤングサンデー ) (Young Sunday) นิตยสารมังงะในเครือโชงะกุกัง

| ปี | ฉบับที่ตีพิมพ์ | ชื่อตอน |
| --- | --- | --- |
| พ.ศ. 2530 | 9 และ 10 | 磅秤上的迷途羔羊（秤の上の迷える小羊） |
| พ.ศ. 2531 | 1 และ 3 | 砧板上的羔羊（まな板の上の小羊） |
| พ.ศ. 2531 | 16 และ 19 | 羔羊們夢醒之後（小羊どもの夢のあと） |
| พ.ศ. 2532 | 16 และ 19 | 羔羊的復活（小羊の復活） |
| พ.ศ. 2533 | 8 และ 12 | 十字をきった小羊 |
| พ.ศ. 2534 | 10 และ 11 | 被盯上的羔羊（狙われた小羊） |
| พ.ศ. 2535 | 23 และ 24 | 聖夜暗泣的羔羊（聖夜に泣く小羊） |
| พ.ศ. 2539 | 17 และ 21 กับ 22 | 步履蹣跚的羔羊（よろめく小羊） |
| พ.ศ. 2541 | 51 และ 52 | 羔羊的餐廳（小羊のレストラン） |
| พ.ศ. 2544 | 25 และ 26 | 羔羊的未來夢（小羊の未来図） |
| พ.ศ. 2549 - 2550 | 52 และ 3 กับ 4 | 羔羊的約定（小羊の約束） |

และรวมเล่มกับสำนักพิมพ์โชงะกุกัง

หนังสือการ์ตูนในประเทศไทยเมื่อนานมาแล้วเคยมีการตีพิมพ์กับสำนักพิมพ์วิบูลย์กิจจัดจำหน่ายเป็นรูปเล่มหนาสองร้อยกว่าหน้า และจากเนื้อเรื่องที่มีความยาวนานขาดช่วง สุดท้ายลิขสิทธิ์มังงะเรื่องฤทธิ์หมัดเสือหิวรวมทั้งหมด 4 เล่มมาปิดจบจัดแปลวางจำหน่ายเป็นชุดรูปเล่มหนังสือการ์ตูนที่สมบูรณ์กับสำนักพิมพ์สยามอินเตอร์คอมิกส์

อ้างอิง
-------

1. ↑  ヤングサンデーコミックス １ポンドの福音 1 小学館 - Shogakukan เรียกข้อมูลเมื่อ 2018-05-26.

แหล่งข้อมูลอื่น
---------------

* ละครโทรทัศน์ฤทธิ์หมัดเสือหิวในเว็บไซต์อย่างเป็นทางการของนิปปอนทีวี(ญี่ปุ่น)
* ฤทธิ์หมัดเสือหิวในเว็บไซต์การข่าวผลงานการ์ตูนของรูมิโกะ ทากาฮาชิ รูมิคเวิลด์(แฟนคลับ)(อังกฤษ)


| * ด
* ค
* ก
ผลงานการ์ตูนของ รูมิโกะ ทากาฮาชิ |
| --- |
| ผลงานเรื่องหลัก | *ลามู ทรามวัยจากต่างดาว*  **·**  *อิกโคคุ บ้านพักหรรษา*  **·**  *รันม่า ½ ไอ้หนุ่มกังฟู* **·**  *อินุยาฉะ เทพอสูรจิ้งจอกเงิน*  **·**  *รินเนะ* |
| ผลงานเรื่องอื่น ๆ | *ซีรีส์นางเงือก (* วนาแห่งเงือก***·*** รอยแผลนางเงือก ***·*** เนตรยักษา*)*  **·**  *ฤทธิ์หมัดเสือหิว*  **·**  *รูมิคเวิลด์*  **·**  *รูมิคเธียเตอร์* |
**วัดสบสิกขาราม** (ลาว: ວັດສົບສິຂາຣາມ) เป็นวัดตั้งอยู่ในหลวงพระบาง ประเทศลาว เดิมชื่อ **วัดสบเชียงทอง** สร้างขึ้นในเมื่อ พ.ศ. 2028 คู่กับวัดสบเชียงคาน (ปัจจุบันอยู่ที่เมืองสานะคาม แขวงไซยะบุรี ประเทศลาว ตรงข้ามเมืองเชียงคาน จังหวัดเลย)

วัดสร้างโดยพระเจ้าแท่นคำเพื่อเป็นอนุสรณ์แด่พระเจ้าไชยจักรพรรดิแผ่นแผ้ว ที่สามารถขับไล่กองทัพญวนออกจากล้านช้าง พระราชบิดาที่สวรรคตที่เมืองเชียงคาน สันนิษฐานที่มาของชื่อวัดว่า "สบ" น่าจะหมายถึง พระศพของพระเจ้าไชยจักรพรรดิแผ่นแผ้ว

อาคารเสนาสนะ ได้แก่ สิมหันหน้าไปทางทิศตะวันออกเฉียงเหนือ เป็นสิมทรงหลวงพระบางขนาดเล็ก มีวันแล่นบนสันหลังคา ภายในประดิษฐานพระพุทธรูปทรงเครื่องปางมารวิชัย สวมชฎาทางสูง สันนิษฐานว่าเป็นองค์แทนพระเจ้าไชยจักรพรรดิแผ่นแผ้ว ข้างสิมมีมีพระธาตุองค์เล็ก 2 องค์ พระธาตุทางด้านขวาของสิมมีลักษณะคล้ายเจดีย์ทรงปราสาท ฐานบัวงอน เรือนธาตุมีซุ้มจระนำประดิษฐานพระพุทธรูปปางห้ามญาติ ขนาดเล็ก ได้รับการบูรณะใหม่แล้วโดยประดับกระจกทั้งองค์ วัดมีหอบูชาและหอพระ

อ้างอิง
-------

1. ↑  ธีระวัฒน์ แสนคำ. "เมืองซายขาว: ชุมชนโบราณสำคัญของอำณาจักรล้านช้าง ในลุ่มแม่น้ำเลย" (PDF). คลังข้อมูลเก่าเก็บจากแหล่งเดิม (PDF)เมื่อ 2022-04-18. สืบค้นเมื่อ 2021-08-30.
2. ↑  "วัดสบสิกขาราม". โครงการอนุรักษ์ใบลานในภาคตะวันออกเฉียงเหนือ มหาวิทยาลัยมหาสารคาม. คลังข้อมูลเก่าเก็บจากแหล่งเดิมเมื่อ 2021-08-30. สืบค้นเมื่อ 2021-08-30.
3. ↑  "วัดสบสิกขาราม". ฐานข้อมูลศิลปกรรมเอเซียอาคเนย์ คณะโบราณคดี มหาวิทยาลัยศิลปากร.

วิกิมีเดียคอมมอนส์มีสื่อที่เกี่ยวข้องกับ **วัดสบสิกขาราม**
ธงชาติหมู่เกาะคุก สัดส่วนธง 1:2
ธงสำหรับผู้แทนพระองค์สมเด็จพระบรมราชินีนาถประจำหมู่เกาะคุก
**ธงชาติหมู่เกาะคุก** มีลักษณะตามแบบธงของอดีตอาณานิคมของสหราชอาณาจักรในมหาสมุทรแปซิฟิก กล่าวคือ พื้นเป็นธงสี่เหลี่ยมผืนผ้าสีน้ำเงิน มีรูปธงชาติสหราชอาณาจักรที่มุมธงบนด้านคันธง (ธงเรือรัฐบาลสหราชอาณาจักร) ในพื้นสีน้ำเงินนั้นมีรูปดาวห้าแฉกสีขาว 15 ดวง เรียงเป็นรูปวงแหวน รูปธงชาติสหราชอาณาจักรนั้นหมายถึงประวัติศาสตร์ชาติผูกพันอยู่กับสหราชอาณาจักร ซึ่งเคยเป็นผู้ปกครองหมู่เกาะคุกในฐานะรัฐในอารักขามาก่อน และหมายถึงความเป็นสมาชิกในเครือจักรภพของหมู่เกาะคุก ดาว 15 ดวง หมายถึงจำนวนเกาะทั้ง 15 เกาะของหมู่เกาะคุก พื้นสีน้ำเงินหมายถึงท้องทะเลและธรรมชาติความเป็นผู้รักสงบของชาวหมู่เกาะคุก

ธงในอดีต
--------

* ธงราชอาณาจักรราโรตองงา พ.ศ. 2401 – 2431ธงราชอาณาจักรราโรตองงา พ.ศ. 2401 – 2431
* ธงราชอาณาจักรราโรตองกา พ.ศ. 2431 – 2436ธงราชอาณาจักรราโรตองกา พ.ศ. 2431 – 2436
* ธงสหพันธรัฐหมู่เกาะคุก  พ.ศ. 2436 - 11 มิ.ย. 2444ธงสหพันธรัฐหมู่เกาะคุก พ.ศ. 2436 - 11 มิ.ย. 2444
* ธงหมู่เกาะคุก 11 มิ.ย. 2444 – 24 มี.ค. 2445ธงหมู่เกาะคุก 11 มิ.ย. 2444 – 24 มี.ค. 2445
* ธงหมู่เกาะคุก 24 มี.ค. 2445 - 23 ก.ค. 2516}}ธงหมู่เกาะคุก 24 มี.ค. 2445 - 23 ก.ค. 2516}}
* ธงหมู่เกาะคุก 23 ก.ค. 2516 - 4 ต.ค. 2522ธงหมู่เกาะคุก 23 ก.ค. 2516 - 4 ต.ค. 2522

อ้างอิง
-------

1. ↑  Constitution of the Cook Islands, Article 76C: "THE COOK ISLANDS ENSIGN". Accessed 19 Oct 2007.

ดูเพิ่ม
-------

* ธงในประเทศนิวซีแลนด์

แหล่งข้อมูลอื่น
---------------

* ธงชาติหมู่เกาะคุก ที่ Flags of the World (อังกฤษ)
**ธีธัช รัตนศรีทัย** หรือ ข้าวปั้น เป็นนักร้อง นักแสดงชาวไทย เข้าสู่วงการด้วยการประกวดThe Trainer ปั้นฝันสนั่นเวที ปี 1 และมีผลงานละครซีรีส์ ฮอร์โมนส์ วัยว้าวุ่น ซีซั่น 2-3 เป็นต้น

ประวัติ
-------

**ธีธัช รัตนศรีทัย** หรือชื่อเล่น **ข้าวปั้น** เกิดเมื่อวันเสาร์ที่ 29 พฤษภาคม พ.ศ. 2542 เป็นนักร้อง และนักแสดงชาวไทย เข้าสู่วงการจากการประกวดThe Trainer ปั้นฝันสนั่นเวที ปี 1 ในปีพ.ศ. 2552 เป็นจุดเริ่มต้นในวงการ ด้านการศึกษา จบการศึกษาระดับชั้นอนุบาล-ประถมศึกษาที่ โรงเรียนอนุบาลแสงโสม มัธยมศึกษาที่ โรงเรียนสาธิตมหาวิทยาลัยศรีนครินทรวิโรฒ ประสานมิตร ปัจุบันศึกษาอยู่ ชั้นปีที่ 4 วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขาภาพยนตร์และสื่อดิจิดอล

จุดเริ่มต้นการเป็นนักแสดงเริ่มจาก Hormones The Next Gen ต้องการเฟ้นการนักแสดงหน้าใหม่ ไปตามโรงเรียนต่างๆ จนได้พบกับข้าวปั้นอีกครั้ง และครั้งนี้ทำให้เขาได้กลับมาในวงการแสดงอีกครั้ง ข้าวปั้นได้ร่วมแสดงละครซีรีส์ ฮอร์โมนส์ วัยว้าวุ่น ซีซั่น 2 ในปีพ.ศ. 2557 นอกจากนี้ยังมีละครซีรีส์ของจีทีเอช มาให้ติดตามอีกหลายๆเรื่อง เช่น เพื่อนเฮี้ยน..โรงเรียนหลอน ตอน...ตายตาม โดยรับบทเป็น บอล (พ.ศ. 2557) และละครซีรีส์เรื่อง ฮอร์โมนส์ วัยว้าวุ่น ซีซั่น 3 รับบทเป็น นัท(รุ่นพี่ม.6) (พ.ศ. 2558)

ผลงาน
-----

### ละครโทรทัศน์/ซีรีส์

| ปี พ.ศ. | เรื่อง | รับบทเป็น | ออกอากาศ | หมายเหตุ |
| --- | --- | --- | --- | --- |
| 2557 | ฮอร์โมนส์ วัยว้าวุ่น ซีซั่น 2 | นัท | จีเอ็มเอ็มแชนแนล และ จีทีเอชออนแอร์ | รับเชิญ |
| เพื่อนเฮี้ยน..โรงเรียนหลอน ตอน ตายตาม | บอล | จีเอ็มเอ็มแชนแนล และ จีทีเอชออนแอร์ |  |
| 2558 | ฮอร์โมนส์ วัยว้าวุ่น ซีซั่น 3 | นัท | ช่องวัน และ จีทีเอชออนแอร์ | พระเอกนำเดี่ยวเรื่องแรก |
| 2560 | Princess Hours Thailand รักวุ่น ๆ เจ้าหญิงจอมจุ้น | คะนอง | ช่อง True4U |  |
| โปรเจกต์ เอส เดอะซีรีส์ ตอน Spike! (วอลเลย์บอล) | พีท | จีเอ็มเอ็ม 25 |  |
|

### ซิทคอม

| ปี พ.ศ. | เรื่อง | รับบทเป็น |
| --- | --- | --- |
| 2559 - 2560 | บางรักซอย 9/1 | ท็อป |
| 2561 | รักล้นๆ คนเต็มบ้าน ตอน เหนื้อยเหนื่อย.. ไม่กินเผ็ด | บิ๊ก |

### ภาพยนตร์

|
|  |
| ปี พ.ศ. | เรื่อง | บทบาท (ชื่อตัวละคร) |
| 2560 | School Tales เรื่องผีมีอยู่ว่า | เน็ต |
|

### ผลงานเพลง

* ร้องเพลงประกอบรายการ เดอะเทรนเนอร์ ปั้นฝันสนั่นเวที
* อัลบั้ม "Little Big Dream" สังกัดจีเอ็มเอ็ม แกรมมี่ (ร่วมกับผู้เข้าประกวด The Trainer)

### คอนเสิร์ต

* STAR THEQUE GTH 11 ปีแสงคอนเสิร์ต (2558)

อ้างอิง
-------

* ธีธัช รัตนศรีทัย - หนังดี
* instagram ข้าวปั้น ธีธัช รัตนศรีทัย
* ประวัติข้าวปั้น ธีธัช หรือ นัท รุ่นพี่ม.6 ฮอร์โมน ซีซั่น 3 เก็บถาวร 2016-09-04 ที่ เวย์แบ็กแมชชีน
ตัวการ์ตูนของดิสนีย์

**มินนี่ เมาส์** (อังกฤษ: Minnie Mouse) เป็นตัวการ์ตูนสัตว์ตลกที่สร้างขึ้นโดยเอิบ ไอเวิกส์ และวอลต์ ดิสนีย์ เธอและมิกกี้ เมาส์ ถูกวาดโดยไอเวิกส์เป็นครั้งแรกในปี ค.ศ. 1928 เรื่องราวคอมิกสตริป*มิกกี้ เมาส์* "เดอะกลีม" (ตีพิมพ์ 19 มกราคม – 2 พฤษภาคม ค.ศ. 1942) โดยเมอร์ริล เดอ มาริส และฟลอยด์ กอตต์เฟรดสัน ได้ให้ชื่อเต็มของเธอเป็น **มิเนอร์วา เมาส์** เป็นครั้งแรก แม้ว่าจะไม่ค่อยได้ใช้ชื่อนี้ก็ตาม

เรื่องราวคอมิกสตริป "มิสเตอร์สลิกเกอร์แนด์ดิเอ็กรอบเบอส์" (ตีพิมพ์ 22 กันยายน – 26 ธันวาคม ค.ศ. 1930) ได้แนะนำพ่อของเธอชื่อ มาร์คัส เมาส์ และแม่ที่ไม่มีชื่อของเธอ ซึ่งทั้งสองเป็นเกษตรกร เรื่องเดียวกันนี้ยังมีภาพถ่ายของลุงของมินนี่ชื่อ มิลตัน เมาส์ กับครอบครัวของเขา และปู่ย่าตายายของเธอชื่อ มาร์เวล เมาส์ และ มาทิลดา เมาส์ อย่างไรก็ตาม ญาติที่รู้จักกันดีที่สุดของเธอยังคงเป็นลุงของเธอชื่อ มอร์ติเมอร์ เมาส์ (มอร์ติเมอร์เกือบเป็นชื่อของมิกกี้) และหลานสาวฝาแฝดของเธอชื่อ มิลลี และ เมโลดี เม้าส์ แม้ว่าส่วนใหญ่มักจะเป็นหลานสาวชื่อ เมโลดี ที่ปรากฏตัวขึ้นคนเดียว ในหลายการปรากฏตัว มินนี่มักได้รับการนำเสนอในฐานะแฟนของมิกกี้ เมาส์, เพื่อนสนิทของเดซี่ ดั๊ก และเป็นเพื่อนกับคลาราเบล คาว

เมื่อวันที่ 22 มกราคม ค.ศ. 2018 เธอเข้าร่วมอันดับกับเหล่าดาราแอนิเมชันคนอื่น ๆ (รวมถึงมิกกี้ เมาส์) โดยรับดาวของเธอเองในฮอลลีวูดวอล์กออฟเฟม

อ้างอิง
-------

1. ↑  "1928: Plane Crazy". Disney Shorts. คลังข้อมูลเก่าเก็บจากแหล่งเดิมเมื่อ มีนาคม 1, 2012. สืบค้นเมื่อ เมษายน 8, 2012.
2. ↑  ""Mickey's Christmas Carol" -". *cartoonresearch.com*.
3. ↑  "Russi Taylor, Longtime Voice of Minnie Mouse, dead at 75". *New York Daily News*. New York Daily News. สืบค้นเมื่อ 28 July 2019.
4. ↑  "The Wonderful World of Mickey Mouse Fact Sheet" (PDF). *Disney+ Press*. สืบค้นเมื่อ October 17, 2020.
5. ↑  Minnie Visits Daisy เก็บถาวร 2008-02-24 ที่ เวย์แบ็กแมชชีน. *The Encyclopedia of Disney Animated Shorts เก็บถาวร 2008-03-23 ที่ เวย์แบ็กแมชชีน. Retrieved on March 17, 2008.*
6. ↑  "Minnie Mouse honored with Hollywood Walk of Fame star". *ABC News*. ABC News. สืบค้นเมื่อ 22 January 2018.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **มินนี่ เมาส์**

* มินนี่ เมาส์ ใน INDUCKS
* Minnie Mouse on IMDb
รถจักรไอน้ำญี่ปุ่นมิกาโด ดีเอ็กซ์ 50 ขณะกำลังข้ามสะพานห้าหอ จังหวัดลำปาง
**สะพานคอมโพสิต** เป็นสะพานสำหรับรถไฟ 1 ใน 3 แห่งที่ถูกสร้างขึ้นเพื่อเชื่อมทางรถไฟข้ามหุบเขาบนเส้นทางรถไฟสายเหนือ ระหว่างสถานีรถไฟแม่ตานน้อย อำเภอห้างฉัตร จังหวัดลำปาง กับสถานีรถไฟขุนตาน อำเภอแม่ทา จังหวัดลำพูน บริเวณหลักกิโลเมตรที่ 676.754 เป็นสะพานคอมโพสิตแห่งแรกของการรถไฟแห่งประเทศไทย

สะพานคอมโพสิต ไม่ได้ถูกสร้างขึ้นมาพร้อมกับเส้นทางรถไฟสายนี้ แต่เป็นสะพานที่ถูกสร้างขึ้นเพื่อทดแทน**สะพานห้าหอ** ที่สร้างขึ้นใช้งานตั้งแต่ปี พ.ศ. 2458 ซึ่งมีสภาพไม่สมบูรณ์ ไม่มั่นคงไม่ปลอดภัย และไม่มีความคุ้มค่าที่จะบูรณะซ่อมแซม ผู้เชี่ยวชาญจากการรถไฟแห่งชาติญี่ปุ่น ได้ให้คำแนะนำว่าควรสร้างสะพานขึ้นใหม่ใกล้เคียงกับสะพานเดิม การรถไฟแห่งประเทศไทย จึงสร้างเป็นสะพานคอมโพสิต (Composite Girder) โดยมีช่วงสะพาน 5 ช่วง ความยาวแต่ละช่วงยาว 15 30 30 30 15 เมตรตามลำดับ รวมความยาวทั้งสิ้น 120.00 เมตร ตอม่อสะพานเป็นคอนกรีตเสริมเหล็กภายในกลวง คานสะพานเป็นเหล็ก ตัวสะพานเป็นกระบะคอนกรีต สร้างแล้วเสร็จเมื่อวันที่ 20 สิงหาคม พ.ศ. 2510 และเปิดใช้งานเมื่อวันที่ 12 ธันวาคม พ.ศ. 2510 โดยใช้งบประมาณทั้งสิ้น 6,782,000 บาท

อ้างอิง
-------

1. ↑